RCL เด้ง 7% รับดัชนีค่าระวางเรือ “ตู้คอนเทนเนอร์” ปรับขึ้น
RCL เด้ง 7% หลังดัชนีค่าระวางเรือตู้คอนเทนเนอร์ดีดตัวขึ้น รับอานิสงส์เชิงบวกจากแนวโน้มเศรษฐกิจจีนฟื้นตัว รวมถึงออกมาตรการกระตุ้นเศรษฐกิจเพิ่มเติมอีก
RCL เด้ง 7% หลังดัชนีค่าระวางเรือตู้คอนเทนเนอร์ดีดตัวขึ้น รับรับอานิสงส์เชิงบวกจากแนวโน้มเศรษฐกิจจีนฟื้นตัว รวมถึงออกมาตรการกระตุ้นเศรษฐกิจเพิ่มเติมอีก
17 เม.ย. 2566

ผู้สื่อข่าวรายงานว่า (17 เม.ย.66) ณ เวลา 15:19 น. ราคาหุ้น บริษัท อาร์ ซี แอล จำกัด (มหาชน) หรือ RCL อยู่ที่ระดับ 27.50 บาท บวก 1.75 บาท หรือ 6.80% สูงสุดที่ระดับ 27.75 บาท ต่ำสุดที่ระดับ 26 บาท ด้วยมูลค่าการซื้อขาย 198.82 ล้านบาท

นายสุนทร ทองทิพย์ ผู้อำนวยการอาวุโสฝ่ายวิเคราะห์หลักทรัพย์ บล.กสิกรไทย เปิดเผยว่า สำหรับราคาหุ้น RCL ดีดตัวขึ้นกลับมาตามดัชนีค่าระวางเรือตู้คอนเทนเนอร์ (Shanghai Containerized Freight Index) ที่ปรับตัวขึ้นมาต่อเนื่อง โดย ณ สิ้นเดือน มี.ค.ปิดที่ระดับ 923.78 จุด, วันที่ 7 เม.ย.66 ปิดที่ระดับ 956.93 จุด และสัปดาห์ ล่าสุด ปิดที่ระดับ 1,033.65 จุด หรือคิดเป็นเพิ่มขึ้น 12% Month To Date รับอานิสงส์เชิงบวกจากแนวโน้มเศรษฐกิจจีนฟื้นตัวขึ้น และล่าสุดจีนออกมาตรการกระตุ้นเศรษฐกิจเพิ่มเติมอีก